jkorsvik/nowiki_second_scrape_merged huggingface dataset:
Markus Persson

Markus Alexej Persson (født 1. juni 1979 i Stockholm i Sverige), også kjent under aliaset Notch, er en svensk spillutvikler og grunnlegger av Mojang som han stiftet med Carl Manneh og Jakob Porsér i 2010. Han står bak videospillet Minecraft.


== Biografi ==
Markus Persson vokste opp i Edsbyn i Hälsingland, der han bodde i sju år, og senere i Stockholm. Han startet å programmere med en Commodore 128 da han var sju år gammel. Han eksperimenterte mye med forskjellige «type-in» programmer og som åtteåring lagde han sitt første tekst-baserte eventyrspill. I 2005 startet Persson å jobbe som en spillutvikler for King.com, som han forlot i 2009 for å jobbe som programmerer for Jalbum. I mai samme år stiftet han spillselskapet Mojang. I 2010 sa Persson opp jobben sin i Jalbum for å konsentrere seg fullt om Minecraft. Mojang fikk senere flere ansatte der flere av dem var tidligere Jalbum-ansatte. I 2010 ble PayPal-kontoen hans midlertidig sperret grunnet mistenkelig aktivitet ettersom han hadde mottatt store summer på kort tid fra salget av Minecraft.Han forlot Mojang i 2014 etter å ha solgt det til Microsoft for 2,5 milliarder dollar.Persson har også gitt ut electronica-musikk under navnet Markus Alexei.


== Arbeid ==


=== Minecraft ===

Minecraft er et 3D sandkassespill der man kan bygge og overleve i en verden laget av kuber. Minecraft har solgt over 186 millioner kopier og er ansett som en av verdens bestselgende spill. Spillet finnes til Android, iOS, Linux, Microsoft Windows, OS X, PlayStation 3, PlayStation 4, PlayStation Vita, Raspberry Pi, Wii U, Nintendo Switch, Windows Phone, Xbox 360 og Xbox One.


=== Scrolls ===
Scrolls er et videospill inspirert av brettspill og samlekortspill. Spillet blir i hovedsak utviklet av Perssons kollega Jakob Porsér. Mojang ble saksøkt av Bethesda Softworks på grunn av at de mente at navnet var for likt deres spillserie The Elder Scrolls. Persson inviterte Bethesda til en Quake 3-turnering for å løse saken, noe Bethesda avslo. I 2011 bekreftet Persson via Twitter at Bethesdas søksmål skulle opp i retten. I 2012 ble det inngått et forlik mellom Mojang og Bethesda.


== Referanser ==


== Eksterne lenker ==
Offisielt nettsted 
(en) Markus Persson – kategori av bilder, video eller lyd på Commons 
(en) Markus Persson på Internet Movie Database 
(en) Markus Persson hos The Movie Database 
(en) Markus Persson på Twitter 
(en) Markus Persson på Facebook 
(en) Markus Persson på Tumblr 
Markus Persson på Steam 
Markus Persson på Reddit
Colin Morgan

Colin Morgan (født 1. januar 1986 i Armagh) er en nordirsk skuespiller.
Morgan er best kjent for å spille tittelrollen i TV-serien Merlin, en rolle han spilte fra 2008 til 2012. I ettertid har han spilt i filmene Testament of Youth (2014) og Legend (2015). Han hadde også små gjesteroller i The Catherine Tate Show og Doctor Who.
Morgans mor er lege, mens faren er kunstner og dekoratør. Colin Morgan gikk på high school i Tyrone, nær Armagh. Etter det ville han studere drama, men den nærmeste skolen han kunne gå på som hadde en dramalinje var i øst-delen av Belfast. Et slikt skolevalg var risikabelt på grunn av at det på den tiden var uroligheter i Nord-Irland mellom katolikker og protestanter. Skolen med dramalinjen lå i et område dominert av protestanter, og Colin Morgans hjemsted er et katolsk område. Han valgte likevel dramalinjen i Tyrone, og like etter at han var ferdig med skolegangen fikk han rollen som Merlin i  BBC-serien.


== Filmografi ==


== Referanser ==


== Eksterne lenker ==
(en) Colin Morgan på Internet Movie Database 
(no) Colin Morgan hos Filmfront 
(da) Colin Morgan på Scope 
(fr) Colin Morgan på Allociné 
(en) Colin Morgan på AllMovie 
(en) Colin Morgan hos Rotten Tomatoes 
(en) Colin Morgan hos The Movie Database
Shake Hands with the Devil (bok)

Shake Hands with the Devil: The Failure of Humanity in Rwanda er ei bok av generalløytnant Roméo Dallaire fra Canadas forsvar, med hjelp fra major Brent Beardsley. Den ble først utgitt av Random House Canada i september 2003.

Boka omhandler de skjebnesvangre månedene da Dallaire var styrkekommandør for UNAMIR i Rwanda i 1993–1994, og var vitne til folkemordet i Rwanda.
Boka vant Shaughnessy Cohen Prize for Political Writing i 2003 og Governor General's Awards for sakprosa i 2004. Den franske utgaven av boka heter J'ai serré la main du diable: La faillite de l'humanité au Rwanda.
Den prisvinnende dokumentarfilmen Shake Hands with the Devil: The Journey of Roméo Dallaire (2004) og dramafilmen Shake Hands with the Devil (2007) er begge inspirert av og delvis basert på denne boka.


== Eksterne lenker ==
Read Magazines beskrivelse av boka
Bradley James

Bradley James ble født den 11. oktober 1983 i Exeter, Devon er en engelsk skuespiller.
James er best kjent for å spille Arthur i TV-serien Merlin, en rolle han hadde fra 2008-2012..
Han gikk på Drama Centre London-skolen med Santiago Cabrera, som han senere spilte sammen med i Merlin. Han har to søstre som heter Natalie og Stephanie.
Fra han var ni år gammel til han begynte på High School, bodde han i Jacksonville, Florida.


== Filmografi ==


== Eksterne lenker ==
(en) Bradley James på Internet Movie Database 
(fr) Bradley James på Allociné 
(en) Bradley James på AllMovie 
(en) Bradley James hos Rotten Tomatoes 
(en) Bradley James hos The Movie Database
Angel Coulby

Angel Coulby (født 30. august 1980 i London) er en engelsk skuespiller.
Coulby er best kjent for å spille Gwen i TV-serien Merlin, en rolle hun har hatt siden 2008. Hun har også vært med i flere andre britiske TV-serier, både større og mindre.


== Filmografi ==


== Referanser ==


== Eksterne lenker ==
(en) Angel Coulby på Internet Movie Database 
(fr) Angel Coulby på Allociné 
(en) Angel Coulby på AllMovie 
(en) Angel Coulby hos The Movie Database
Shake Hands with the Devil

Shake Hands with the Devil kan bety:

Shake Hands with the Devil (1959), film regissert av Michael Anderson
Shake Hands with the Devil (album), album av Kris Kristofferson
Shake Hands with the Devil (bok), bok om folkemordet i Rwanda av Roméo Dallaire
Shake Hands with the Devil: The Journey of Roméo Dallaire, kanadisk dokementar inspirert av Dallaires bok
Shake Hands with the Devil (2007), film basert på Dallaires bok, regissert av Roger Spottiswoode
Canoa Quebrada

Canoa Quebrada (portugisisk for «ødelagt kano») er en strand som befinner seg i delstaten Ceará i nordøstregionen av Brasil. Den ligger 166 km fra Fortaleza og 18 km fra kommunesenteret til Aracati, kommunen som den hører til.
Landskapet i Canoa Quebrada karakteriseres av sanddyner og rødlige kalkklipper som stiger opptil 30 meter opp fra havet.
Katie McGrath

Katherine Elizabeth McGrath (født 24. oktober 1983 i Ashford), best kjent som Katie McGrath, er en irsk skuespillerinne.
McGrath er best kjent for å spille Morgana i TV-serien Merlin, en rolle hun spilte fra 2008 til 2012. Hun medvirket også i den Madonna-regisserte filmen W.E. (2011), TV-serien Dracula (2013-14) og blockbusterfilmen Jurassic World (2015).
Hun brukte sin normale irske aksent i Merlin, i motsetning til medskuespiller Colin Morgan (Merlin), som brukte en engelsk aksent til tross for at han er irsk. Om ikke Morgan hadde greid å få til den engelske aksenten ville ikke McGrath fått rollen som Morgana, fordi produsentene ikke ville ha to skuespillere i hovedrollene som pratet med irsk aksent. Hun var også den eneste av hovedrolleinnehaverne i serien som ikke hadde formell skuespillertrening fra før.


== Filmografi ==


== Eksterne lenker ==
(en) Katie McGrath – kategori av bilder, video eller lyd på Commons 
(en) Katie McGrath på Internet Movie Database 
(sv) Katie McGrath i Svensk Filmdatabas 
(da) Katie McGrath på Scope 
(fr) Katie McGrath på Allociné 
(en) Katie McGrath på AllMovie 
(en) Katie McGrath hos Turner Classic Movies 
(en) Katie McGrath hos Rotten Tomatoes 
(en) Katie McGrath hos TV Guide 
(en) Katie McGrath hos The Movie Database
Anastrus

Anastrus er en gruppe (slekt) av sommerfugler som tilhører familien smygere (Hesperiidae).


== Utseende ==
Middelsstore (vingespenn ca. 40 millimeter), mørkbrune smygere. Oversiden er ensfarget svartbrun eller mørk brun med svarte tverrbånd, ofte med et blåfiolett, metallisk skinn. På undersiden er den indre og bakre delen av bakvingen ofte hvit. Larven er grønn med små, hvite vorter.


== Levevis ==
Larvene lever på busker og trær fra en rekke forskjellige familier (i alle fall Elaeocarpaceae, Menispermaceae, Myrtaceae, Proteaceae og Vochysiaceae).


== Utbredelse ==
Slekten er utbredt i Mellom- og Sør-Amerika.


== Systematisk inndeling ==
Inndelingen følger Brower & Warren (2007).

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Erynnini Brues & Carpenter, 1932 – 130 arter fordelt på 17 slekter, stort sett Neotropiske region.
Slekten Anastrus Hübner, 1824
Anastrus chaqua Evans, 1953
Anastrus meliboea (Godman & Salvin, 1894)
Anastrus neaeris (Möschler, 1879)
Anastrus obliqua (Plötz, 1884)
Anastrus obscurus Hübner, 1824
Anastrus peruvianus (Mabille, 1883)
Anastrus petius (Möschler, 1877)
Anastrus sempiternus (Butler & Druce, 1872)
Anastrus tolimus (Plötz, 1884)
Anastrus ulpianus (Poey, 1832)
Anastrus virens Austin, 1999


== Kilder ==
Brower, A.V.Z. og Warren, A. (2007) Anastrus på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Anastrus spp. [2]


== Eksterne lenker ==
(en) Anastrus i Encyclopedia of Life 
(en) Anastrus i Global Biodiversity Information Facility 
(en) Anastrus hos ITIS 
(en) Anastrus hos NCBI 
Anastrus – detaljert informasjon på Wikispecies
Tunnin

Tunnin er en fisk i makrellfamilien. Den er en svært sjelden gjest i norske farvann.
Artsnavnet er et diminutiv og betyr «liten tunfisk», noe som beskriver utseendet godt. På samme måte som makrellstørje har den et panser av store skjell på forkroppen, mens bakkroppen ikke har skjell. Bak på ryggen har den makrelllignende striper, og under brystfinnen og sidelinjen er det flere svarte flekker. Maksimal lengde er 100 cm og maksimal vekt 12 kg, men vanlig lengde er 30–80 cm.
Arten lever pelagisk i de øvre vannlagene i kystfarvann, og den er ikke vanlig ute på det åpne havet. Tunnin danner blandede stimer sammen med andre arter i makrellfamilien. Den er en opportunist som jakter på alle tilgjengelige byttedyr, som krepsdyr, mindre fisker, blekksprut, pelagiske snegler og kappedyr. Sildefisker er spesielt viktige. Tunninen er selv bytte for haier, gulfinnetun og seilfisker.
Tunnin er utbredt på begge sider av Atlanterhavet. I vest finnes den fra Nova Scotia i Canada sørover til sørlige Brasil. Den er vanlig i Mexicogolfen og Karibien. I øst er den utbredt fra De britiske øyer sørover til Sør-Afrika. Den finnes også i Middelhavet og Svartehavet. 
Arten blir fisket kommersielt sammen med andre tunfisker og bonitoer. Den er også en populær sportsfisk i de varme delene av Atlanterhavet.


== Litteratur ==
P. Pethon (1998). Aschehougs store fiskebok (4 utg.). Aschehoug. s. 405. ISBN 82-03-22260-9. 
B.B. Collette og C.E. Nauen (1983). FAO species catalogue: Vol.2. Scombrids of the world: An annotated and illustrated catalogue of tunas, mackerels, bonitos and related species known to date. FAO Fish.Synop. s. 34–35. ISBN 92-5-101381-0. 


== Eksterne lenker ==
(en) Tunnin – oversikt og omtale av artene i WORMS-databasen 
(en) Tunnin i Global Biodiversity Information Facility 
(no) Tunnin hos Artsdatabanken 
(sv) Tunnin hos Dyntaxa 
(en) Tunnin hos FishBase 
(en) Tunnin hos Fossilworks 
(en) Tunnin hos ITIS 
(en) Tunnin hos NCBI 
(en) Kategori:Euthynnus alletteratus – bilder, video eller lyd på Wikimedia Commons 
(en) Euthynnus alletteratus – galleri av bilder, video eller lyd på Wikimedia Commons 
(en) Euthynnus alletteratus (Rafinesque, 1810) Little tunny - FishBase
B. Collette m.fl. (2011). «Sarda sarda». IUCN 2011. IUCN Red List of Threatened Species. Version 2011.2. Besøkt 18. juni 2012.
Sostrata

Sostrata er en gruppe (slekt) av sommerfugler som tilhører familien smygere (Hesperiidae).


== Utseende ==
Små (vingespenn 25-35 millimeter) og spinkle smygere, forvingene er mørkbrune mens bakvingene har et stort innslag av lyst metallisk blått.
Hos noen arter er de blå skjellene mer jevnt spredt utove hele vingeflaten. Larvene er grønne, relativt slanke, med rødlig hodekapsel og tilspisset bakende.


== Levevis ==
Artene lever i skog, der larvene utvikler seg på busker, trær og lianer i familien Malpighiaceae.


== Utbredelse ==
Slekten er utbredt i Mellom- og Sør-Amerika.


== Systematisk inndeling ==
Inndelingen følger Brower & Warren (2007).

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Erynnini Brues & Carpenter, 1932 – 130 arter fordelt på 17 slekter, stort sett Neotropiske region.
Slekten Sostrata Godman & Salvin, 1895
Sostrata adamantinus (Mabille, 1898)
Sostrata bifasciata (Ménétries, 1829)
Sostrata caerulans (Mabille & Boullet, 1917)
Sostrata cronion (C. & R. Felder, 1867)
Sostrata festiva (Erichson, 1849)
Sostrata grippa Evans, 1953
Sostrata jinna Evans, 1953
Sostrata nordica Evans, 1953
Sostrata pusilla Godman & Salvin, 1895


== Kilder ==
Brower, A.V.Z. og Warren, A. (2007) Sostrata på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Sostrata spp. [2]


== Eksterne lenker ==
(en) Sostrata i Global Biodiversity Information Facility 
(en) Sostrata hos ITIS 
(en) Sostrata hos NCBI 
(en) Kategori:Sostrata – bilder, video eller lyd på Wikimedia Commons 
Sostrata – detaljert informasjon på Wikispecies
Mykje skole

Mykje skole er en av tre barneskoler på Fastlands-Karmøy, og denne dekker områdene Vormedal, Snik og den sørligste delen av Moksheim. 
Skoleåret 2012/2013 ble barneskolen på Tuastad lagt ned og Mykje skole dekker nå Røyksund, Tuastad og Fosen i tillegg til de andre områdene. Skolen sto klar i 2009, men ble utvidet allerede våren 2012 for å håndtere et større antall elever.Det er den nyeste skolen på fastlandet. Ved skolestart 2018 hadde skolen 396 elever.


== Referanser ==
Tåtten om Ivar Ingemundsson

Tåtten om Ivar Ingemundsson (Ívars þáttr Ingimundarsonar) er en tått, en kort islendingesaga fra 1200-tallet. Historien foregår i Norge i Øystein Magnussons regjeringstid (1115–1123) og handler om den islandske skalden Ivar Ingemundsson som har kjærlighetssorg etter at broren Torfinn lurer fra ham kjæresten Oddny. Ivar blir trøstet av kongen, og tåtten oppfattes som et eksempel på den norske kongens omsorg. 
Tåtten er kjent fra håndskriftet Morkinskinna; den er oversatt til norsk av Jan Ragnar Hagland i fembindsverket Islendingesagaene, 2014


== Referanser ==

Eksterne lenkernorthvegr.org, gjenfortelling av tåtten, engelsk tekst
Sartori

Sartori er etternavnet til blant andre:

Alessio Sartori (f. 1976), italiensk olympisk roer.
Francesco Sartori (f. 1957), italiensk komponist og musiker.
Giovanni Sartori (1924–2017), italiensk statsviter.
Halldór Jakobsson

Halldór Jakobsson (født 2. juli 1735, død 9. september 1810) var en islandsk sysselmann i Strandasýsla nordvest på Island, forfatter og folkeminnesamler. Flere sagatekster er nedskrevet av ham, blant annet Ármanns saga in yngri, i tillegg skrev han også andre tekster. Halldór hadde et dårlig rykte som embetsmann.


== Referanser ==
Björn O. Nilsson

Björn O. Nilsson, alt.  Björn Nilsson (født 11. januar 1956) er en svensk biokjemiker og bedriftsleder. Han var fra august 2008 administrerende direktør for Kungl. Ingenjörsvetenskapsakademien (IVA), der han etterfulgte Lena Treschow Torell. Nilsson var tidligere suksessfull idrettsutøver innen friidrett (mellomdistansløper).
Nilsson har siden 1. juni 2018 vært landshøvding i Norrbottens län.Nilsson disputerte i 1986 i biokjemi ved KTH i Stockholm, hans doktoravhandling hadde tittelen Fusions to the gene encoding staphylococcal protein A. Han har publisert 63 vitenskapelige artikler samt 8 patenter/patentsøknader.Nilsson har tidligere arbeidet i flere ledende stillinger innenfor bioteknikk- og legemiddelindustrien. Han var i mer enn ti år i Pharmaciakonsernet, hvorav fire år som FoU-sjef hos Amersham Pharmacia Biotech i Uppsala. Deretter var han administrerende direktør for Karo Bio AB til 2005. 2005–2006 var han direktør för forretnings- og teknikkutvikling hos Biacore International AB. og 2007–2008 var han forretningsutviklingssjef hos Biovitrum (fra 2007)
Årene 2003–2006 var Nilsson styreleder for bransjeforeningen for bioteknikkindustrien i Sverige, SwedenBIO.Han är styremedlem i BioInvent International AB samt nestleder i styret for Ångpanneföreningens Forskningsstiftelse (Åforsk).
Nilsson ble i 1996 innvalgt som medlem av Ingenjörsvetenskapsakademien, i dets avdeling for bioteknikk.


== Idrettskarriere ==
Før Björn O. Nilsson begynte sin forsker- og akademiske karriere var han framgangsrik mellomdistanseløper for Turebergs IF. Han tok elleve SM-gull på 800 og 1500, fem individuelle og seks i stafett. På 800 m vant han i 1976 og 1978 og på 1500 m i 1977, 1978 og 1980. I stafett 4x800 m vant han gull 1978 og 1979 og på 4x1500 m i 1978, 1979, 1981 og 1982. Hans rekord var: 1.47,7 på 800 m; 2.20,4 på 1000 m; 3.39,39 på 1500 m og 3.57,78 på 1 engelsk mil.


== Referanser ==


== Kilder ==
Svenska Mästerskapen i friidrott 1896-2005. Trångsund: Erik Wiger/TextoGraf Förlag. 2006. 
Sverigebästa genom tiderna i friidrott. Trångsund: Bengt Holmberg/TextoGraf Förlag. 2009.
Vitenskapsåret 1793

Vitenskapsåret 1793 er en oversikt over hendelser, prisvinnere, fødte og avdøde personer med tilknytning til vitenskap i 1793.


== Hendelser ==

24. oktober - Den franske revolusjonskalenderen, konstruert av Gilbert Romme, blir innført av nasjonalkonventet.


=== Biologi ===
10. juni - Muséum national d'histoire naturelle blir formelt etablert i Paris av nasjonalkonventet i den første franske republikk.
Christian Konrad Sprengel utgir Das entdeckte Geheimnis der Natur im Bau und in der Befruchtung der Blumen i Berlin, en pionerstudie om pollineringens økologi.


=== Medisin ===
Matthew Baillie utgir The Morbid Anatomy of Some of the Most Important Parts of the Human Body, som ansees som den første systematiske studien av patologi og den første utgivelsen på engelsk som bare omhandler dette temaet. Han er kreditert for å være den første til å identifisere transposisjonen av de store arteriene og situs inversus.
John Bell begynner i Edinburgh å utgi The Anatomy of the Bones, Muscles & Joints (første bind av The Anatomy of the Human Body, som seinere kommer ut i minst sju opplag) og Discourses on the Nature and Cure of Wounds med illustrasjoner av ham selv og hans bror Charles.
Gulfeber-epidemien i Philadelphia i USA.


=== Teknologi ===
15. mai - Den spanske oppfinner Diego Marín Aguilera flyr en "glideanordning" omkring 360 meter.
Eli Whitney finner opp bomullsginmaskinen (cotton engine, bomullsmaskin) og tar patent året etter.


== Prisvinnere ==
Copleymedaljen: Ikke utdelt


== Fødsler ==


== Dødsfall ==
27. februar - Karl Friedrich Wenzel, tysk kjemiker og metallurg (født 1740)
21. april - John Michell, britisk naturfilosof og geolog (født 1724)
20. mai - Charles Bonnet, sveitsisk biolog (født 1720)
26. juni - Gilbert White, engelsk biolog (født 1720)
16. oktober - John Hunter, skotsk kirurg, patolog og komparative anatomi (født 1728)
Nicolaas Laurens Burman, nederlandsk botaniker (født 1734)
Daniel Rolander, svensk botaniker, en av Linnés elever (født 1725)
		
		
		
		
		
		
		
		
		


== Referanser ==
Jón Þorláksson

Se også presten og oversetteren Jón Þorláksson á BægisáJón Þorláksson (født 3. mars 1877, død 20. mars 1935) var Islands statsminister fra 8. juli 1926 til 28. august 1927.
Jón var medlem av det daværende partiet Íhaldsflokkurinn (1924-29), og var partiets eneste formann. Partiet bidro senere til dannelsen av Sjálfstæðisflokkurinn, hvor Jon var formann 1929-34. Han var utdannet ingeniør fra Polyteknisk Læreanstalt i København. Jón var Reykjavíks borgermester fra 30. desember 1932 fram til sin død.
Chen Yuan

Chen Yuan (kinesisk: 陈元, født i januar 1945 i Qingpu i Shanghai i Kina) er en kinesisk kommunistisk politiker og manager. Han er guvernør for China Development Bank.
Hans far var Chen Yun, en fremtredende tidlig kommunistisk leder. 


== Referanser ==


== Eksterne lenker ==
(en) Chen Yuan hos China Vitae 
«Arkivert kopi». Arkivert fra originalen 27. juni 2015. Besøkt 20. juni 2015. 
«Arkivert kopi». Arkivert fra originalen 14. juni 2015. Besøkt 13. juni 2015.
Li Xiaopeng (politiker)

Li Xiaopeng (kinesisk: 李小鹏; født i juni 1959 i Chengdu i provinsen Sichuan i Folkerepublikken Kina) er en kinesisk politiker og forretningsmann. Han er sønn av den tidligere presidenten Li Peng, og regnes derfor som tilhørende det såkalte kronprinspartiet.Li Xiaopeng har vært president for China Huaneng Group og Huaneng Power International, og ble senere viseguvernør for provinsen Shanxi.


== Referanser ==


== Eksterne lenker ==
(en) Li Xiaopeng hos China Vitae
Giuseppe Sannino

Giuseppe Sannino (født 30. april 1957 i Ottaviano i Campania) er en italiensk fotballtrener og tidligere midtbanespiller og fra 2012 trener for Serie A-laget Palermo.
Som AC Siena-trener berget Sannino lagets deltagelse i Serie A i 2011, og han tok også laget til semifinalen i Coppa Italia der de tapte for SSC Napoli, som senere vant finalen over Juventus.


== Referanser ==


== Eksterne lenker ==
(en) Giuseppe Sannino – Transfermarkt 
(en) Giuseppe Sannino – Transfermarkt (manager) 
(en) Giuseppe Sannino – WorldFootball.net
Sara Alström

Sara Catharina Alström (født 28. oktober 1975 i Stockholm) er en svensk skuespiller. Hun startet å spille teater da hun var 11 år, da sammen med sin lillesøster, Hanna. Hun studerte ved Balettakademien 1993–95 og Kulturama 1994–96 og senere i New York ved Actors Studio og Stella Adler Studio of Acting.


== Filmografi (utvalg) ==
Badhuset (1989)
Sebastian (1995)
Rederiet (TV, 1996)
Venner og fiender (TV, 1996)
9 millimeter (1997)


== Referanser ==


== Eksterne lenker ==
(en) Sara Alström på Internet Movie Database 
(sv) Sara Alström i Svensk Filmdatabas 
(en) Sara Alström hos The Movie Database 
Sara har byttet fokus - Artikkel i ostran.se
Jag har inte stängt några dörrer - Artikkel i allehanda.se
Sara Alström i Svensk filmdatabas